Mama Taraba ta amshe kayaki da ta ba jam'iyyar APC gudunmuwa a Taraba - ISYAKU.COM Mama Taraba ta amshe kayaki da ta ba jam'iyyar APC gudunmuwa a Taraba - ISYAKU.COM
Home > LABARI > Mama Taraba ta amshe kayaki da ta ba jam'iyyar APC gudunmuwa a Taraba
Mama Taraba ta amshe kayaki da ta ba jam'iyyar APC gudunmuwa a Taraba
Jamiyyar APC a jihar Taraba ta zargi tsohuwar Ministan Mata Sanata Aisha Jimmai Alhassan da aikata abin kunya bayan ta bukaci a cire kuma a bata duk kayakin da ta bayar zaman gudunmuwa ga Sakatariyar jam'iyyar a Jalingo na jihar Taraba.
Kakakin jam'iyyar APC na jihar Taraba Mr. Aaron Artimas ya shaida wa yan Jarida cewa, tsohuwar Ministan ta bukaci a ba ta duk wani abu da ta ba jam'iyyar, sakamakon haka kuma, jam'iyyar ta aminta ta cire kayakinta domin a rabu lafiya. Kayakin da ta cire sun hada da Kapet na shifida a kasa, Kwamputoci, na'urar sanyaya daki AC da sauransu.
Aisha Jimmai Alhassan wacce aka fi sani da suna Mama Taraba, ta ce ta sayi kayakin ne da kudinta, kuma sakamakon rashin adalci da ta fuskanta a hannun jam'iyyar APC shi ya sa zata karbi kayanta. Mama Taraba ta raba gari da gwamnatin APC bayan ta yi zargin an aikata mata ba daidai ba a wajen zaben fitar da gwani na takarar kujerar Gwamna a jihar Taraba.
Hakazalika, Mama Taraba ta fice daga jam'iyyar APC , ta yi murabus daga mukaminta na Minista, daga karshe ta yar da kwallon Mangoro domin ta huta da kuda ta hanyar ficewa daga jma'iyyar APC ta koma jam'yyar UNDP.
Item Reviewed: Mama Taraba ta amshe kayaki da ta ba jam'iyyar APC gudunmuwa a Taraba Rating: 5 Reviewed By: -